Silvia Bystričanová o sebe:
"Uvedomila som si, že by ste mali o mne vedieť aspoň pár informácii.
Som Vodnárka a rodičia chceli, aby som bola učiteľka. Poslúchla som a 15 rokov v školstve na mne nezanechalo žiadne viditeľné stopy devastácie.
V roku 1999 som prežila klinickú smrť. Myslím, že sa to často deje ľuďom, aby získali odvahu robiť to, po čom túžia, chcú a snáď aj vedia. Každý deň má niekto narodeniny, ja ich oslavujem dvakrát ročne.
Hraním osudu som sa dostala k homeopatii a fytoterapii, spomalila som a konečne som si našla čas aj na písanie poviedok a textov piesní, napríklad pre muzikál Trik Trejsy.
Na naliehanie priateľov som vdýchla život Guttmanovi a Nine a verím, že ma moja intuícia nesklamala.
Mám rada kaviarenských povaľačov čítajúcich dobré knihy a na svahu ma v zime uvidíte len vtedy, keď vymyslia lyže na opätkoch. Poteší ma, keď mi do mailu napíšu ľudia nielen s mojou krvnou skupinou.
Milujem pančušky a dni, keď má niekto narodeniny."
Voľné pokračovanie úspešného debutu Silvie Bystričanovej Každý deň má niekto narodeniny.
Osudom skúšanú majiteľku čajovne Ninu naučí pobyt na Srí Lanke žiť "tu a teraz". V ďalekej cudzine stretne hudobný idol...
Karolína a Nikolaj sú dvojičky. Ona učí, on robí všetko možné, len nie to, na čo má výnimočný talent. Prenajali si spoločne byt a zvykli si na bezproblémové spolužitie, ktorému rozumejú snáď len dvojičky...
Debutový román Silvie Bystričanovej tvorí 43 stretnutí s hudbou, literatúrou, obrazmi, s láskou a osudom, v starom meste, v čajovni či v nostalgickom byte plnom spomienok.
Hlavná hrdinka Nina po bolestivom rozchode hľadá novú cestu...